मोन  48  हाजोखौ लाफानानै थाम नै खावसे बाहागो ओनसोला हाजोआरिफ्राम ।जाभानि गोजौसिन हाजो थिखिनिया जादों,माउन्ट सेमेरु लोगोसे ब्रान्टास (  314  कि.मि गोलाव ) आरो बेनगवान सल (  540  कि.मि.गोलाव ) आ दोंनै गेदेर दैमा ।सानजा जाभाया  5  डिग्रि  37  ' आरो  8  डिग्रि  48  ' खोला अक्ष आरो  110  डिग्रि  54  ' आरो  115  डिग्रि  57  ' सानजा द्राघिमा हांखोनि गेजेराव दं ।सानजा जाभानि सरासनस्रा बारहावायाव अक्टबरनिफ्राय एप्रिलसिम सिदोमा बोथोर आरो मेनिफ्राय सेप्तेम्बरसिम गोरान बोथोर नुनो जेराव गड़ बिदुङा  20  डिग्रि निफ्राय  30  डिग्रि सेलसियास,नाथाय सानजा जाभायाव अखा हानाया एसेल,जेराव बोसोरफ्रोमबो गड़  2000  मि.मि.अखा हायो ।सानजा जाभा प्रभिन्साव गोबां हारि हारिसाफोर दं जेरै जाभानिस आरो मादुरानिसिम जायफोरा गावबा गावनि हारिमु,दोरोङारि आरो आसार खान्थिबो दं ।एंक्लुं,गंसे औवानि दामग्रा आगजु बानिवांगियाव मोनसे एखुथा मुंदांखा ।गानद्रां मोसानाय ; मोनसे फोसाबलु मोसानाय माइरंनि मोदाइजो देबिस्रिनो बावनाय जायो,बेबो बानिवांगायाव मुंदांखा ।मोसौ बलद खारनाय ( कारापान सापि ) या मादुरानि पामेकासान स्टेदियाजनि सानफ्रोमबो नुबाय थानाय नायथावना नुथाय ।लाबुहान सेसाजिया मोनसे साबायखर बावनाय हाबाफारि जायखौ मुनकार,बानिवांगि आरो सिउरनि ना हमग्राफोरा सुरो ।रेयं ट्रानस मोसानाय ; मोनसे दोरोङारि पनरगʼ मोसानाय जेराव सा  15  मोसाग्राफोरा मोसानि खुगा आरो दावरायनि गांखं गोनां खसाब गाननानै मोसायो ।टायुब मोसानाय ; सारबायानि  120  कि.मि.खोला सोनाब गानजुरफोरनि बयबो मोजां मोन्नाय समाजारि मोसानाय,बे मोसानायख हाबानि पार्टियाव एबा गुबुन रंजानाय हाबाफारि फोराव मोसायो जेराव मोसाग्राफोरा आलासिफोरखौ फास्राजों बिसोरखौ बाहागो लानो खावलायो ।साहा सुमाट्राजों जागायनानै आरो सानजा जाभासिम गोसारनानै थानाय गेदेर गेदेर सांग्रां हाजोनि लारि आरो अरगें हाजोनि बेंखननायजों सानजा नुसा टेंगारा दिपनि दाथायखौ महर होदों ।सानजा गुसाटेंगारा प्रभिन्साव मोन  550  निबो बांसिन दिप दं,नाथाय गाहाय मोनथाम दिप फ्लरस,सुमबा आरो टाइमुरा गुबै दिपखौ दखलाव लाखिदों ।अवालेसलाइना सिमाखानाय अस्ट्रेलियान आरो एसियान लैथो जाहाज फाइखिनि गेजेर थावनिया मोनसे एखुथा जायगा लाबोगासिनो थानाय काराल जिउसा रो हादरारि ना हमग्राफोरजों मुखुब थानाय सानजा नुसा टेंगाराया बुहुमनि दाबसे साबसिन,गुफुं आरो गोसो बोगथाबनाय लैथो नाबिकफोरनि आबहावा ।सानजा आरो खोला सानजा नुसा टेंगारानि गोरान हा दाथाया गुदुं,गोरान बारनि जाउनावनो सोमजिनाय,जाय अस्ट्रेलिया हादरसानिफ्राय बिरफुंबोयो ।फ्लरसा मोनसे पर्टुगिज मुं जायनि ओंथिया ' बिबार ' आरो बैहाय मोन्नाय समायनाखौ फोरमायथिनाय जादों ।जायगानि सुबुंफोरनि राव आरो आसारखान्थिनि सायाव बिथा खालामनै गोबां एखुथा ओनसोलाव बोखाव जानाय सुम्बा आरो टाइमुरनि गेजेराव थानाय बे गोलाव दिपा अरगें हाजो आरो हाजोफोरजों थफबनाय ।फेथलिकजों गोहोम सारनाय आरो पर्टुगिजफोरजों मैखोम गोहोम लाबो जानाय इउरपियान हारिमुवारि जारिमिननि गोबां रोखा बिदिन्थि दं,जेरै लारानटकायाव खुंनाय सानजाथिं दावगालांनाय आरो माउमेरेंनि सिगांनि राजा रयेल रिगेलिया ।खायफाया सानजा सुम्बायाव दंब्लाबो,सोनाब सुम्बायावबो गोबां अनजिमानि गेदेर गेदेर सिगां जारिमिनारि नेर्सोननि खाम्फा आरो दोरोङारि थोरिनि न आरो थिखिनि गोजौ गोनां न फिसा दंमोन ।साम्बाया गोमोथाव दोरोङारि फोरबो खुंनाय जायो,जेरै बोसोरारि फोरबो ` ` पेसला ' ' याव जौ जौ गराइ दाबायग्रा सुबुंफोरा गावबा गाव खारसारनानै रंजायो ।गोबां दोरोङारिफोरबोआवनो गासैबो खौसे जानानै नुनो मोनै गोहोनि मुङाव गोथौ सिबिनाय बावो ।